दूसरे हाफ में दोनों टीमों के बीच कांटे की टक्कर देखी गई। स्पेन के सर्जियो गोमेज को मैच के 56वें मिनट में गोल करने का शानदार मौका मिला, लेकिन ब्राजील के गोलकीपर गेब्रियल ब्राजो ने बेहतरीन बचाव कर अपनी टीम की बढ़त को बनाए रखा। ग्रुप-सी के पहले मैच में नोहा अवुकु के अंतिम पलों में किए गए निर्णायक गोल की बदौलत जर्मनी ने फर्तोदा स्टेडियम में कोस्टा रिका को 2-1 से हरा दिया। अवुकु ने 89वें मिनट में गोल किया और जर्मनी को जीत दिलाई।